חוק להנצחת זכרו של מנחם בגין

{{ח:התחלה}}
{{ח:כותרת|חוק להנצחת זכרו של מנחם בגין, התשנ״ח–1998}}

{{ח:פתיח-התחלה}}
{{ח:מאגר|2000735}} {{ח:תיבה|ס״ח תשנ״ח, 188|חוק להנצחת זכרו של מנחם בגין|https://fs.knesset.gov.il/14/law/14_lsr_211504.pdf}}; {{ח:תיבה|תשס״ד, 286|תיקון|https://fs.knesset.gov.il/16/law/16_lsr_299830.pdf}}; {{ח:תיבה|תשס״ז, 144|חוק פטור ממסים למרכזי ההנצחה לזכרם של יצחק רבין ומנחם בגין (תיקוני חקיקה)|https://fs.knesset.gov.il/17/law/17_lsr_300069.pdf}}; {{ח:תיבה|תשע״א, 978|חוק מרכזי ההנצחה לזכרם של מנחם בגין ויצחק רבין (תיקוני חקיקה)|https://fs.knesset.gov.il/18/law/18_lsr_301272.pdf}}; {{ח:תיבה|תשפ״ה, 472|תיקון מס׳ 4|https://fs.knesset.gov.il/25/law/25_lsr_6191025.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳ – מטרת החוק}}

{{ח:פנימי|פרק ב|פרק ב׳ – פרשנות}}

{{ח:פנימי|פרק ג|פרק ג׳ – המוסדות}}

{{ח:פנימי|פרק ג סימן א|סימן א׳ – המרכז}}

{{ח:פנימי|פרק ג סימן ב|סימן ב׳ – האתר}}

{{ח:פנימי|פרק ג סימן ג|סימן ג׳ – המכון}}

{{ח:פנימי|פרק ג סימן ד|סימן ד׳ – הארכיון}}

{{ח:פנימי|פרק ג1|פרק ג׳1 – יום להנצחת זכרו של מנחם בגין}}

{{ח:פנימי|פרק ד|פרק ד׳ – הוראות כלליות}}

{{ח:קטע2|פרק א|פרק א׳ – מטרת החוק}}

{{ח:סעיף|1|מטרת החוק}}
{{ח:ת}} מטרתו של חוק זה להקים מרכז שינציח לדורות את פועלו ומורשתו של מנחם בגין.

{{ח:קטע2|פרק ב|פרק ב׳ – פרשנות}}

{{ח:סעיף|2|הגדרות|תיקון: תשע״א}}
{{ח:ת}} בחוק זה –
{{ח:ת|סוג=הגדרה}} ”המרכז“ – מרכז מנחם בגין לחקר המאבק הציוני לעצמאות ישראל;
{{ח:ת|סוג=הגדרה}} ”הארכיון“ – ארכיון המרכז;
{{ח:ת|סוג=הגדרה}} ”האתר“ – אתר ההנצחה לזכר מנחם בגין;
{{ח:ת|סוג=הגדרה}} ”הגנז“, ”חומר ארכיוני“, ”מוסד ממוסדות המדינה“ – כהגדרתם {{ח:חיצוני|חוק הארכיונים|בחוק הארכיונים, התשט״ו–1955}};
{{ח:ת|סוג=הגדרה}} ”המוזאון“ – מוזאון מנחם בגין כמשמעותו {{ח:פנימי|סעיף 22|בסעיף 22}};
{{ח:ת|סוג=הגדרה}} ”המכון“ – המכון למחקר על שם מנחם בגין;
{{ח:ת|סוג=הגדרה}} ”מוסד מוכר“ – כהגדרתו {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”השר“ – ראש הממשלה או שר שייקבע על ידו לענין חוק זה.

{{ח:קטע2|פרק ג|פרק ג׳ – המוסדות}}

{{ח:סעיף|3|קיום מוסדות|תיקון: תשע״א}}
{{ח:ת}} יוקם מרכז להנצחת זכרו של מנחם בגין, ולחקר המאבק הציוני לעצמאות ישראל; המרכז יכלול את האתר, המכון, הארכיון והמוזאון.

{{ח:קטע3|פרק ג סימן א|סימן א׳ – המרכז}}

{{ח:סעיף|4|מעמד המרכז}}
{{ח:תת|(א)}} המרכז יהיה תאגיד.
{{ח:תת|(ב)}} המרכז יהיה גוף מבוקר כמשמעותו {{ח:חיצוני|חוק מבקר המדינה#סעיף 9|בסעיף 9(2) לחוק מבקר המדינה, התשי״ח–1958 [נוסח משולב]}}.

{{ח:סעיף|5|המועצה}}
{{ח:ת}} למרכז תהיה מועצה בת עשרים ותשעה חברים, שימנה השר, ואלה חבריה:
{{ח:תת|(1)}} שלושה נציגים לפי המלצת ראש הממשלה;
{{ח:תת|(2)}} נציג לפי המלצת שר הבטחון, מבין העובדים הבכירים במערכת הבטחון;
{{ח:תת|(3)}} שלושה נציגים לפי המלצת שר החינוך התרבות והספורט, מבין העובדים הבכירים במערכת החינוך;
{{ח:תת|(4)}} הגנז;
{{ח:תת|(5)}} חמישה אנשי הסגל האקדמי במוסדות מוכרים בארץ, מתחום מדעי הרוח, החברה או המשפטים;
{{ח:תת|(6)}} שני נציגים של הרשות המקומית שהמרכז פועל בתחומה, שאחד מהם הוא ראש הרשות המקומית;
{{ח:תת|(7)}} חמישה נציגי העמותה ”קרן מורשת מנחם בגין“;
{{ח:תת|(8)}} נציג המועצה לאתרי הנצחה לפי {{ח:חיצוני|חוק גנים לאומיים, שמורות טבע, אתרים לאומיים ואתרי הנצחה|חוק גנים לאומיים, שמורות טבע, אתרים לאומיים ואתרי הנצחה, התשנ״ב–1992}};
{{ח:תת|(9)}} נציג המועצה לענין הנצחת זכרם של מי שנשאו את משרת נשיא המדינה או ראש הממשלה, לפי {{ח:חיצוני|חוק הנצחת זכרם של נשיאי ישראל וראשי ממשלותיה|חוק הנצחת זכרם של נשיאי ישראל וראשי ממשלותיה, התשמ״ו–1986}};
{{ח:תת|(10)}} שבעה נציגי ציבור.

{{ח:סעיף|6|יושב ראש המועצה}}
{{ח:ת}} המועצה תמנה מבין חבריה, באישור השר, את היושב ראש ואת ממלא מקומו.

{{ח:סעיף|7|תפקידי המועצה}}
{{ח:ת}} תפקידי המועצה –
{{ח:תת|(1)}} לקבוע את מדיניותו הכללית של המרכז;
{{ח:תת|(2)}} לקבל דוחות על פעילות המרכז מהוועד המנהל;
{{ח:תת|(3)}} לאשר את תקציב המרכז.

{{ח:סעיף|8|סדרי עבודת המועצה}}
{{ח:תת|(א)}} המועצה תתכנס פעם אחת בשנה לפחות.
{{ח:תת|(ב)}} יושב ראש המועצה ינהל את ישיבותיה; הוא יזמן את ישיבות המועצה ויקבע את מועדן, מקומן וסדר יומן.
{{ח:תת|(ג)}} המועצה תקבע את סדרי עבודתה, ככל שלא נקבעו בתקנות.

{{ח:סעיף|9|הוועד המנהל}}
{{ח:תת|(א)}} השר ימנה מבין חברי המועצה ועד מנהל של תשעה חברים, ובלבד שהם –
{{ח:תתת|(1)}} נציג ראש הממשלה, מבין אלה שמונו לפי {{ח:פנימי|סעיף 5|סעיף 5(1)}};
{{ח:תתת|(2)}} נציג שר החינוך התרבות והספורט, מבין אלה שמונו לפי {{ח:פנימי|סעיף 5|סעיף 5(3)}};
{{ח:תתת|(3)}} הגנז;
{{ח:תתת|(4)}} שני נציגים של הסגל האקדמי, מבין אלה שמונו לפי {{ח:פנימי|סעיף 5|סעיף 5(5)}};
{{ח:תתת|(5)}} שני נציגים של העמותה, מבין אלה שמונו לפי {{ח:פנימי|סעיף 5|סעיף 5(7)}};
{{ח:תתת|(6)}} נציג ציבור מבין אלה שמונו לפי {{ח:פנימי|סעיף 5|סעיף 5(10)}};
{{ח:תתת|(7)}} נציג הרשות המקומית מבין אלה שמונו לפי {{ח:פנימי|סעיף 5|סעיף 5(6)}}.
{{ח:תת|(ב)}} הוועד המנהל ימנה מבין חבריו, באישור השר, את היושב ראש ואת ממלא מקומו.

{{ח:סעיף|10|תפקידי הוועד המנהל}}
{{ח:ת}} תפקידי הוועד המנהל –
{{ח:תת|(1)}} להתוות את קווי הפעולה של המרכז;
{{ח:תת|(2)}} לאשר את תקציב המרכז שהוכן על ידי ראש המרכז ולהביאו לאישור המועצה;
{{ח:תת|(3)}} לפקח על ביצוע קווי הפעולה של המרכז ועל תכניותיו;
{{ח:תת|(4)}} לדון בדינים וחשבונות שהמבקר הפנימי של המרכז יגיש לו ולקבוע מסקנות.

{{ח:סעיף|11|פיזור הוועד המנהל}}
{{ח:תת|(א)}} ראה השר כי הוועד המנהל אינו ממלא את תפקידו באופן נאות, יתרה בוועד המנהל בהודעה בכתב שישלח ליושב ראש הוועד המנהל, כי אם תוך זמן שיקבע לא ימלא הוועד המנהל את המוטל עליו כפי שפירט השר בדרישתו, יפזר את הוועד המנהל.
{{ח:תת|(ב)}} לא מילא הוועד המנהל את שהוטל עליו כאמור בסעיף קטן (א), תוך המועד שקבע השר בהודעתו, רשאי השר להורות על פיזור הוועד המנהל.

{{ח:סעיף|12|כינון ועד מנהל חדש}}
{{ח:ת}} התפטר הוועד המנהל או החליט השר לפזרו כאמור {{ח:פנימי|סעיף 11|בסעיף 11}}, ימונה ועד מנהל חדש, בדרך הקבועה {{ח:פנימי|סעיף 9|בסעיף 9}}, תוך שלושים ימים מיום ההתפטרות או הפיזור, לפי הענין.

{{ח:סעיף|13|הוצאות וגמול}}
{{ח:ת}} חבר המועצה וחבר הוועד המנהל לא יקבלו מהמרכז שכר בעד שירותיהם, אך חבר הוועד המנהל יהיה זכאי לגמול עבור השתתפותו בישיבות הוועד המנהל וכן להחזר הוצאות שהוציא במילוי תפקידו בשיעורים שיקבע השר, באישור שר האוצר.

{{ח:סעיף|14|תקופת כהונה|תיקון: תשע״א}}
{{ח:ת}} חבר המועצה יתמנה לתקופה של שלוש שנים, ואפשר לשוב ולמנותו מחדש לתקופות כהונה נוספות.

{{ח:סעיף|15|פקיעת הכהונה}}
{{ח:ת}} חבר המועצה יחדל לכהן לפני תום כהונתו באחת מאלה:
{{ח:תת|(1)}} התפטר במסירת כתב התפטרות לשר;
{{ח:תת|(2)}} הורשע בעבירה שלדעת היועץ המשפטי לממשלה יש עמה קלון;
{{ח:תת|(3)}} חדל להיות עובד המשרד הממשלתי או הגוף שאותו הוא מייצג במועצה.

{{ח:סעיף|16|העברה מכהונה}}
{{ח:ת}} השר רשאי, לאחר שנועץ ביושב ראש המועצה או ביושב ראש הוועד המנהל, לפי הענין, להעביר חבר המועצה או חבר הוועד המנהל מכהונתם לפני תום תקופת כהונתם אם נבצר מהם, דרך קבע, למלא את תפקידם.

{{ח:סעיף|17|תוקף פעולות}}
{{ח:ת}} קיומם של המועצה או של הוועד המנהל, סמכויותיהם ותוקף החלטותיהם לא ייפגעו מחמת שנתפנה מקומו של חבר מחבריהם או מחמת ליקוי במינוים או בהמשך כהונתם.

{{ח:סעיף|18|ראש המרכז|תיקון: תשס״ד, תשע״א}}
{{ח:תת|(א)}} המועצה, באישור השר, תמנה את ראש המרכז.
{{ח:תת|(ב)}} ראש המרכז ימונה לתקופה של שלוש שנים, ואפשר לשוב ולמנותו מחדש, באישור השר, לתקופות כהונה נוספות.

{{ח:סעיף|19|תפקידי ראש המרכז|תיקון: תשע״א}}
{{ח:ת}} תפקידי ראש המרכז –
{{ח:תת|(1)}} ניהול המרכז – האתר, ובכלל זה המוזאון, וכן המכון והארכיון;
{{ח:תת|(2)}} יישום החלטות הוועד המנהל;
{{ח:תת|(3)}} הכנת תכנית העבודה השנתית והתקציב השנתי והבאתם לאישור הוועד המנהל;
{{ח:תת|(4)}} דיווח לוועד המנהל על פעילויות המרכז – האתר, ובכלל זה המוזאון, וכן המכון והארכיון.

{{ח:סעיף|20|תנאי העסקתו של ראש המרכז ופקיעת כהונתו}}
{{ח:תת|(א)}} הוועד המנהל, באישור השר ובהתייעצות עם שר האוצר, יקבע את שכרו ותנאי העסקתו של ראש המרכז.
{{ח:תת|(ב)}} ראש המרכז יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות לשר וליושב ראש המועצה;
{{ח:תתת|(2)}} המועצה החליטה על הפסקת כהונתו ברוב של שני שלישים לפחות מכלל חבריה;
{{ח:תתת|(3)}} הורשע או הוגש נגדו כתב אישום בשל עבירה שלדעת היועץ המשפטי לממשלה יש עמה קלון.

{{ח:סעיף|21|מבקר פנימי}}
{{ח:ת}} למרכז ימונה מבקר פנימי אשר יפעל בהתאם להוראות {{ח:חיצוני|חוק הביקורת הפנימית|חוק הביקורת הפנימית, התשנ״ב–1992}}; המבקר הפנימי יגיש לוועד המנהל דין וחשבון על ממצאיו.

{{ח:קטע3|פרק ג סימן ב|סימן ב׳ – האתר}}

{{ח:סעיף|22|הקמת האתר ותכולתו|תיקון: תשע״א}}
{{ח:ת}} המרכז יקים אתר הנצחה שיכלול תערוכה מתמדת של מוצגים המעלה את זכר חייו, פועלו ומורשתו של מנחם בגין ובכלל זה מוזאון שבו יוצגו תולדות חייו על רקע תקופת השואה באירופה, המאבק להקמת המדינה, שנות עיצובה והמאורעות המרכזיים בתולדותיה; האתר יוקם בירושלים.

{{ח:סעיף|23|פעילויות לציבור|תיקון: תשע״א}}
{{ח:ת}} אתר ההנצחה יהיה פתוח לציבור ויתקיימו בו, באופן סדיר, פעילויות הנצחה, פעילויות מוזליות ופעולות חינוך והסברה הקשורות בפועלו ובמורשתו של מנחם בגין.

{{ח:סעיף|24|ועדה חינוכית}}
{{ח:תת|(א)}} הוועד המנהל, לאחר התייעצות עם ראש המרכז, ימנה ועדה חינוכית בת שבעה חברים שתורכב מאנשי חינוך, אנשי מערכת הבטחון, בעבר ובהווה, נציג הרשות המקומית שבתחומה פועל המרכז, ונציגי ציבור אחרים.
{{ח:תת|(ב)}} הוועדה החינוכית תמנה מבין חבריה את יושב ראש הוועדה ואת ממלא מקומו.
{{ח:תת|(ג)}} יושב ראש הוועדה ינהל את ישיבות הוועדה; הוא יזמן את ישיבותיה ויקבע את מועדן, מקומן וסדר יומן.

{{ח:סעיף|25|תפקידי הוועדה החינוכית}}
{{ח:ת}} הוועדה החינוכית תייעץ לראש המרכז לגבי פעילויות שיתקיימו באתר, לרבות סוגן ותוכנן.

{{ח:קטע3|פרק ג סימן ג|סימן ג׳ – המכון}}

{{ח:סעיף|26|הקמת המכון ומטרתו}}
{{ח:ת}} המרכז יקיים מכון למחקר; המכון יפעל להעמקת הידע ולהעשרתו בכל הקשור להיסטוריה, למדיניות, לחברה, לתרבות, לכלכלה ולבטחון של מדינת ישראל, תוך שימת דגש על חזונו, פועלו ומורשתו של מנחם בגין.

{{ח:סעיף|27|פעילות}}
{{ח:ת}} המכון יקיים פעילויות אקדמיות לקידום מטרות חוק זה, לרבות – קבוצות מחקר, סמינרי מחקר, הרצאות פומביות וכנסים בהשתתפות חוקרים.

{{ח:סעיף|28|ספריה}}
{{ח:ת}} המכון יקיים ויפעיל ספריית מחקר ועיון, שתתמחה בתחומים האמורים {{ח:פנימי|סעיף 26|בסעיף 26}}.

{{ח:סעיף|29|פרסומים}}
{{ח:ת}} המכון יפרסם מחקרים בתחומי פעילותו.

{{ח:סעיף|30|הוועדה המדעית}}
{{ח:תת|(א)}} הוועד המנהל, בהתייעצות עם ראש המרכז, ימנה ועדה מדעית שתורכב משבעה חברים, שהם בעלי מעמד בתחומי המחקר וההוראה במוסדות מוכרים בארץ, ומשני נציגים של האקדמיה הלאומית הישראלית למדעים.
{{ח:תת|(ב)}} הוועדה המדעית תמנה מבין חבריה את יושב ראש הוועדה ואת ממלא מקומו.
{{ח:תת|(ג)}} יושב ראש הוועדה ינהל את ישיבות הוועדה; הוא יזמן את ישיבותיה ויקבע את מועדן, מקומן וסדר יומן.

{{ח:סעיף|31|תפקידי הוועדה המדעית}}
{{ח:תת|(א)}} הוועדה המדעית תאשר תכניות פעולה והצעות שיוגשו לה על ידי ראש המרכז, לרבות הצעות להעסקת חוקרים ולביצוע מחקרים.
{{ח:תת|(ב)}} הוועדה המדעית תייעץ לראש המכון, בכל ענין הנוגע לפעילותו האקדמית של המכון.

{{ח:סעיף|32|הפסקת כהונה}}
{{ח:ת}} הוראות {{ח:פנימי|סעיף 15|סעיפים 15}} {{ח:פנימי|סעיף 16|ו־16}} יחולו, בשינויים המחויבים, גם על חברי הוועדה המדעית.

{{ח:קטע3|פרק ג סימן ד|סימן ד׳ – הארכיון}}

{{ח:סעיף|33|הקמת הארכיון}}
{{ח:ת}} המרכז יקים ארכיון; הארכיון יהיה חלק מארכיון המדינה והוראות {{ח:חיצוני|חוק הארכיונים|חוק הארכיונים, התשט״ו–1955}}, יחולו עליו.

{{ח:סעיף|34|הטיפול בחומר הארכיוני}}
{{ח:תת|(א)}} הטיפול בחומר ארכיוני הנוגע ישירות לפועלו האישי של מנחם בגין, יהיה נתון לארכיון.
{{ח:תת|(ב)}} השר, לאחר התייעצות עם הגנז ועם ראש המרכז, יקבע בתקנות את סוגי החומר הארכיוני הנמצא בארכיון המדינה או במוסד ממוסדותיה, אשר יועבר לארכיון.
{{ח:תת|(ג)}} חומר ארכיוני כאמור בסעיף קטן (ב) יועבר לארכיון, כמקור או בהעתק, באופן שיורה הגנז.

{{ח:סעיף|35|ממונה על הארכיון}}
{{ח:ת}} הממונה על הארכיון יתמנה בידי ראש המרכז, באישור הגנז, ויקבל את ההוראות וההנחיות בתחום המקצועי מהגנז.

{{ח:קטע2|פרק ג1|פרק ג׳1 – יום להנצחת זכרו של מנחם בגין|תיקון: תשפ״ה}}

{{ח:סעיף|35א|יום להנצחת זכרו של מנחם בגין|תיקון: תשפ״ה}}
{{ח:תת|(א)}} אחת לשנה, בד׳ באדר, יום פטירתו של מנחם בגין, יקוימו אירועי זיכרון להנצחת זכרו; ביום זה –
{{ח:תתת|(1)}} במחנות צה״ל יוקדש זמן להנצחת זכרו וללימוד פועלו של מנחם בגין כפי שיחליט ראש המטה הכללי של צבא הגנה לישראל או מי שהוא הסמיך לעניין זה;
{{ח:תתת|(2)}} במוסדות החינוך יוקדש זמן ללימוד פועלו של מנחם בגין, ככל שיחליט על כך שר החינוך.
{{ח:תת|(ב)}} חל ד׳ באדר ביום חג, מנוחה או שבתון, או ביום זיכרון או יום ציון ממלכתי, או ביום שלפני אחד הימים כאמור, יצוין היום להנצחת זכרו של מנחם בגין ביום החול הראשון שאחרי אותו יום.

{{ח:קטע2|פרק ד|פרק ד׳ – הוראות כלליות}}

{{ח:סעיף|36|ניגוד ענינים}}
{{ח:תת|(א)}} חבר המועצה, חבר הוועד המנהל, חבר ועדה או עובד המרכז (בסעיף זה – חבר) יימנע מהשתתפות בדיון ומהצבעה בישיבות, אם הנושא הנדון עלול לגרום לו להימצא, במישרין או בעקיפין, במצב של ניגוד ענינים בין תפקידו לבין ענין אישי שלו או לבין תפקיד אחר שלו; חבר לא יטפל במסגרת תפקידו בנושא העלול לגרום לו להימצא במצב כאמור גם מחוץ לישיבות.
{{ח:תת|(ב)}} התברר לחבר כי נושא הנדון בישיבה או המטופל על ידיו עלול לגרום לו להימצא במצב של ניגוד ענינים כאמור בסעיף קטן (א), יודיע על כך ליושב ראש המועצה, ליושב ראש הוועדה או לראש המרכז, לפי הענין.
{{ח:תת|(ג)}} לענין סעיף זה, אחת היא אם מילוי התפקיד האחר הוא בתמורה או שלא בתמורה.
{{ח:תת|(ד)}} בסעיף זה –
{{ח:תת|סוג=הגדרה}} ”ענין אישי“ – לרבות ענין אישי של קרובו או ענין של גוף שחבר או קרובו מנהלים או עובדים אחראים בו, או ענין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;
{{ח:תת|סוג=הגדרה}} ”קרוב“ – בן זוג, הורה, ילד, אח או אחות או אדם אחר הסמוך על שולחנו של חבר.

{{ח:סעיף|37|מקרקעין}}
{{ח:ת}} המדינה תעמיד לרשות המרכז את המקרקעין הדרושים לפעילותו, כפי שתקבע הממשלה או שר שתסמיך לכך.

{{ח:סעיף|38|מימון}}
{{ח:ת}} הקמת המרכז תמומן מכספי תרומות; פעילות המרכז תמומן, בכפוף להוראות {{ח:פנימי|סעיף 39|סעיף 39}}, מתקציב המדינה כפי הדרוש להוצאות קיומו, החזקתו, פיתוחו וניהול מכלול פעילויותיו, ומתרומות ומהכנסות שיהיו למרכז.

{{ח:סעיף|39|תקציב}}
{{ח:תת|(א)}} המועצה תאשר הצעת תקציב שנתי ותגישה לשר האוצר לשם אישורו; התקציב טעון אישור שר האוצר.
{{ח:תת|(ב)}} שנת תקציב המרכז תהיה כשנת תקציב המדינה.

{{ח:סעיף|39א|פטור ממסים|תיקון: תשס״ז}}
{{ח:תת|(א)}} לענין {{ח:חיצוני|פקודת מס הכנסה|פקודת מס הכנסה}}, ייחשב המרכז כמוסד ציבורי לפי {{ח:חיצוני|פקודת מס הכנסה#סעיף 9.2|סעיף 9(2) לפקודה האמורה}}, ולענין {{ח:חיצוני|חוק מס רכוש וקרן פיצויים|חוק מס רכוש וקרן פיצויים, התשכ״א–1961}}, ייחשב המרכז כמוסד ציבורי לפי {{ח:חיצוני|חוק מס רכוש וקרן פיצויים#סעיף 39|סעיף 39(6) לחוק האמור}}, וכל נכסי המרכז יהיו פטורים מכל אגרה, ארנונה או תשלום חובה אחר, המשתלמים לרשות מקומית.
{{ח:תת|(ב)}} פטור ממסים לפי סעיף זה לא יחול על נכסים המשמשים למטרות מסחריות.

{{ח:סעיף|40|עובדים}}
{{ח:ת}} תנאי העסקתם של עובדי המרכז יהיו כשל עובדי המדינה בתפקידים מקבילים, בשינויים ובתיאומים שיקבע השר בהסכמת שר האוצר ועל פי המלצת המועצה.

{{ח:סעיף|41|איסור העברת נכסים}}
{{ח:תת|(א)}} המרכז לא יהא רשאי למכור או להעביר בדרך אחרת נכס שבבעלותו, למעט נכסים שפרטים לגביהם, לרבות סוגם ושוויים, נקבעו בתקנות, אלא באישור השר.
{{ח:תת|(ב)}} המרכז לא יהא רשאי למשכן נכס שברשותו או להשכירו לתקופה העולה על עשר שנים, אלא באישור השר; לענין זה, ”להשכירו לתקופה העולה על עשר שנים“ – לרבות שכירות המקנה זכות לחדשה, להאריכה או שכירות לתקופה נוספת שבהצטרפותן לתקופות השכירות הקודמות עולות יחד על עשר שנים.
{{ח:תת|(ג)}} המרכז לא יטול הלוואה העולה על סכום שקבע השר בתקנות, אלא באישור השר ושר האוצר.

{{ח:סעיף|42|ביצוע}}
{{ח:ת}} השר ממונה על ביצוע חוק זה והוא רשאי להתקין תקנות בכל הנוגע לביצועו, לרבות סדרי העבודה של המועצה והוועד המנהל.

{{ח:חתימות|נתקבל בכנסת ביום כ״ו באדר התשנ״ח (24 במרס 1998)}}
* '''עזר ויצמן'''
נשיא המדינה
* '''בנימין נתניהו'''
ראש הממשלה
* '''דן תיכון'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]